cyanic-selkie/wikianc huggingface dataset:
Pavlovsk (Piter)
Geografijan andmused
Pavlovsk-raudtestancii sijadase Puškin-lidnan röunal. Raudtesarak om Pavlovskan jäl'ghe, i tulijad Piterišpäi jonused ajadas Suren Uz'lidnan vai Vitebskan raudteidme. Matkad Pavlovsk-raudtestancijaspäi Vitebskan päraudtestancijhasai om 25 km pohjoižhe.
Eläjad
Ortodoksižen hristanuskondan Ph. Mikulai-čudonsädajan päjumalanpert', koume jumalanpertid i lüteranine pühäpert' oma olmas.
Irdkosketused
Kategorii:Venäman lidnad Kategorii:Eländpunktad kirjamišton mödhe Kategorii:Piterihe mülüjad lidnad Kategorii:Puškinan rajon (Piter)
Sal'to (znamoičendad)
Sal'to voib znamoita:
Sal'to (lidn, Urugvai)
Sal'to (Salto [ˈsalto]) om lidn Urugvain lodehes. Se om valdkundan kahtenz' lidn eläjiden lugun mödhe, Sal'ton agjan administrativine keskuz.
Istorii
Eländpunktan aluz om pandud vl 1756 kuti Brazilijan varmitesed, vspäi 1817 — Sal'to-žilo Urugvaiš. Sai lidnuden statusad (isp. villa) vl 1835, om olmas lidnaks (isp. ciudad) vs 1863 kezakun 8. päiväspäi. Edel padoseinän sauvondad oli pit'kid kos'kid Urugvai-jogel läz Sal'tod, ka nimitihe lidnad niiden mödhe (kändase «hüpke» ispanijan kelespäi).
Geografijan andmused
Lidn sijadase Urugvai-röunjogen hural randal, 48 m ü.m.t. keskmäižel korktusel. Matkad Montevideo-pälidnhasai om 498 km suvipäivnouzmha avtotedme vai raudtedme. Argentinan Konkordii-lidn om vastrandal, ned ühtenzoittas Sal'to Grande-padoseinädme 12 km pohjoižhe lidnaspäi.
Klimat om subtropine neps, kezaaig om päivoikaz. Voden keskmäine lämuz om +19,4 C°, tal'vkun-keväz'kun +23..+26 C°, kezakun-elokun +13..+15 C°. Ekstremumad oma −5 C° i +42 C°. Paneb sadegid 1399 mm vodes, vähemba heinkus-elokus (53..58 mm kus), enamba keväz'kus-sulakus (157..162 mm kus).
Eläjad
Vn 2011 Urugvain rahvahanlugemižen mödhe lidnan eläjiden lugu oli 104 028 ristitud, agjan viž kudendest. Kaikiš suremb ristitišt om nügüd'.
Nened professionaližen opendusen aluzkundad ratas lidnas: Tehnologine institut, Opendajiden vaumičendan kaks' keskust, tehnine üläškol, ohjandusen da holitišiden tehnologine üläškol, Tazovaldkundan universitetan filial i privatižen Katoližen universitetan filial.
Irdkosketused
Kategorii:Urugvain lidnad Kategorii:Eländpunktad kirjamišton mödhe *
Got'je Kris
Kris (Kristofer) Got'je (Chris (Christopher) Gauthier, Chris Gauthier; sünd. 27. viluku 1976, Luton, Anglii, Sur' Britanii) om britanijalaiž-kanadalaine akt'or.
Kar'jer
Fil'mzihe ningoiš serialoiš kut «Evrik» da «Harperan Sar'», mugažo ningoiš kinolentoiš kut «Freddi Džeisonad vaste», «Varadajad» da tž..
Om tetab kut Nevill (vändajan joukun ühtnii) «Need for Speed Carbon»-kompjutervändospäi, kudambas hänen mel'kuva ezitihe vändoidenkeskeižiš scenoiš; hän-žo änetoiti necidä personažad.
Hän om «Leo-premijan» koumekerdaine laureat.
Personaline elo
Om naižiš. Hänel om kaks' last. Eläb da radab Vankuveras.
Irdkosketused
Kategorii:Kanadan akt'orad Kategorii:Suren Britanijan akt'orad Kategorii:Akt'orad kirjamišton mödhe Kategorii:Personalijad kirjamišton mödhe Kategorii:Sündnuded Surhe Britanijha Kategorii:Sündnuded vl 1976
Krasnovišersk
Krasnovišersk (Краснови́шерск, Вишера кар) om Venäman lidn da lidnankund Permin randan pohjoižes. Se om Krasnovišerskan rajonan administrativine keskuz.
Istorii
Eländpunktan aluz om pandud vl 1894 kuti Vižaih-žilo (посёлок Вижаиха) da metallurgijan tegim. Vl 1930 sauvoškanzihe cellülozbumagašt kombinatad (vspäi 2006 ei ole rados) i udesnimitihe žilod nügüdläižikš, kävutihe türmatud mehiden töid. Krasnovišersk sai lidnan statusad vn 1942 2. päiväl heinkud.
Saihe diamantoid lidnanno (vl 2014 edheotand oli bankrotnenus). Krasnovišersk šingotase mecpilindan edheotandoil sijaližel torhudel, mujumetallurgijan kombinatal, sadas kivivoid lidnan ümbrištos i hil't koivuspäi amuižel mahtusel.
Geografijan andmused
Lidn sijadase Višer-jogen (Kaman hura ližajogi) hural randal, 130 m ü.m.t. keskmäižel korktusel. Matkad Permihesai om 270 km suvhe orhal vai 310 km avtotedme. Lendimport om saudud lidnan päivlaskmaižel röunal, ei ole rados. Lähembaine lidn om Čerdin' 33 km päivlaskmha orhal vai 63 km avtotedme. Lähembaine raudtestancii sijadase Solikamskas 105 km suvhe.
Nell' žilod da kaks' küläd mülüdas lidnankundha Krasnovišerskan ližaks. Lidnankundan pind — 30,5 km².
Eläjad
Vn 2010 Venäman rahvahanlugemižen mödhe lidnan eläjiden lugu oli 16 099 ristitud, lidnankundan — 16 603 ristitud, rajonan seičeme ühesandest. Kaikiš suremb lidnan ristitišt oli 19 400 eläjad vll 1996−2000. Vl 2017 kaik 15 587 ristitud elihe lidnas i 15 919 ristitud kaikes lidnankundas.
Ortodoksižen hristanuskondan phh. Pedroin i Pauloin jumalanpert' (letihe vll 1890−1896) om avaitud lidnas.
Uralan tegimištoline tehnikum om professionaližen opendusen aluzkundaks.
Irdkosketused
Kategorii:Venäman lidnad Kategorii:Eländpunktad kirjamišton mödhe Kategorii:Permin randan lidnad *
Marks Karl
Karl Marks (Karl Heinrich Marx; sünd. 5. semendku 1818 Trir-lidnha, Prussii — kol. 14. keväz'ku 1883, London, Sur' Britanii) oli saksalaine filosofijan da sociologijan tedai, ekonomist, kirjutai da runokirjutai, politine lehtezmez' da kundaline šingotai. Om tetab kuti marksizman alusenpanii, sen paloin materialistižen dialektikan tedometodan sätai da ližamaksarvon teorijan tegii.
Tedotöd
Marks kirjuti 30 tedotöid filosofijas, ekonomikas i istorijas, sidä kesken kaks' znamasišt kirjad. «Kommunistižen partijan manifest» (1848) kirjuti Fridrih Engel's-sebranikanke da ühtmel'nikanke.
Kaikiš suremb monografii om «Kapital. Politižen ekonomijan kritik», se om klassine tedotö politižes ekonomijas. Kirjuti molembid kirjoid Londonas olden. Marks lopi Kapital:an 1nz' tom vl 1867, 2nz' (1885) da 3nz' (1894) tomad oma pästtud Marksan strukturamatomikš käzikirjutusikš Engel'san ümbriradmižes Marksan surman jäl'ghe, 4nz' tom (1905−1910) om sätud Marksan mustkirjutusespäi ližamaksarvon teorijoiden kritikas, Karl Kautskii-filosof pästi.
Kanz
Karl Marks eli Ženni fon Vestfalen-akanke (1814−1881) läz 40 vot. Paral sünduihe seičeme last, nell' heišpäi koliba laps'aigas. Koume tütärt eliba hätkemba i läksiba mehele: Ženni, Laura i Eleonora. Vspäi 1850 Marks kanzanke elihe Londonas, ende oli kükstud Francijaspäi, Bel'gijaspäi i Germanijaspäi kommunistižiden demonstracijoiden sädandan tagut.
Jäl'gusen tedoiduz
NSTÜ:n Marksizman-leninizman institut (1931−1991) kaiči da tedišteli Marksan jäl'gust. Sen nügüdläine jäl'ghetulii om Socialižiden komplekstedoidusiden keskuz, mülüb Venäman Tedoakademijan Sociologijan institutha vspäi 2005. Toižed Marksan tedoidusen institutad oliba Indijas (vspäi 1964) i Pol'šanmas (1974−1984).
Homaičendad
Kategorii:Saksanman tedomehed Kategorii:Suren Britanijan tedomehed Kategorii:Ekonomistad Kategorii:Saksanman filosofad Kategorii:Suren Britanijan filosofad Kategorii:Kommunistad * Kategorii:Filosofad kirjamišton mödhe Kategorii:Tedomehed kirjamišton mödhe Kategorii:Personalijad kirjamišton mödhe Kategorii:Sündnuded Trirha Kategorii:Kolnuded Londonas Kategorii:Kolnuded keväz'kun 14. päiväl
Likov Maksim
Maksim «decay» Likov (Максим «decay» Лыков, Maxim «decay» Lykov; sünd. 21. sügüz'ku 1987, Balaših, Moskvan agj, Venäman NFST, NSTÜ) om venälaine professionaline pokervändai. Mugažo oli professionaližen vändajan «Quake III»:ha.
Om Mail'man pokerserijan da Evropan pokerturan ühtnijan. Hänel om Mail'man pokerserijan braslet (2011). Vl 2011 hänen ühthine samine om läz $2,500,000.
Kameškovo
Kameškovo (Ка́мешково) om Venäman lidn da lidnankund Vladimiran agjan pohjoižes.
Istorii
Kameškovo šingotase mehanižel tegimel, tekstil'fabrikal da lavakrepindoiden tegimel päedheotandoikš. Kompressorstancii radab «Alauz'lidn — Dmitrov»-gazanveimel.
Geografijan andmused
Lidn sijadase tazangištol Kläz'm-jogen (6 km suvhe) i Naromš-jogen (6 km pohjoižhe) keskes, 100 m keskmäižel korktusel valdmeren pindan päl. Lähembaine järed lidn om Kovrov, matkad sihesai om 25 km päivnouzmha avtotedme vai 20 km raudtedme. Matkad Vladimirhasai om 40 km suvipäivlaskmha.
Kameškovo om lidnankundan üks'jäine eländpunkt, rajonan üks'jäine lidnankund.
Eläjad
Vn 2010 Venäman rahvahanlugemižen mödhe eläjiden lugu oli 13 103 ristitud, rajonan kaks' videndest eläb lidnas. Kaikiš suremb ristitišt oli läz 15 tuhad eläjid vozil 1989−1998.
Ortodoksižen hristanuskondan Sündun Voznesenjan jumalanpert' om saudud vozil 1904−1906.
Professionaližen opendusen aluzkundad ratas lähembaižiš lidnoiš.
Irdkosketused
Kategorii:Venäman lidnad Kategorii:Eländpunktad kirjamišton mödhe Kategorii:Vladimiran agjan lidnad *
Saksanma
Saksanma vai Germanii (Deutschland, vepsän transkripcii «Doičland»), täuz' oficialine nimituz — Saksanman (Germanijan) Federativine Tazovaldkund (saksan kelel: Bundesrepublik Deutschland); järgeližpaginas mugažo — Nemcanma, om valdkund Evropan päivlaskmas, Pohjoižen da Baltijan meriden randištoidenke. Federacijan pälidn da kaikiš suremb lidn om Berlin. Federaližen ohjastusen ministrusiden da agentusiden pala sijadase vanhas Bonn-pälidnas.
Ristitišton lugun mödhe valdkund om kaikiš suremb Päivlaskmaižes Evropas da otab 16:nden sijan mail'mas.
Vspäi 1955 om PAKO:n ühtnijaks (eziauguižin päivlaskmaine pala), vspäi 1958 om üks' EÜ:n alusenpanijaks da sen ühtnijaks (mugažo päivlaskmaine pala eziauguižešti).
Istorii
Saksanman valdkundan aluz om pandud vn 962 2. päiväl uhokud, konz Otton I kändihe Pühän Rimalaižen imperijan ezmäižeks imperatoraks. Imperii oli olmas vhesai 1806, čihozi francijalaižen Napoleon I-sodakäsknikan naprindan mödhe. Enččed federacijanmad sädihe ühtištusid: Pohjoižsaksanman ühtištuz, Avstrijan imperii, Prussii. Vl 1870 udesnimitihe Pohjoižsaksanman ühtištust Germanijan imperijaks, se ühtni molembihe mail'man sodoihe i tuli lophu Toižen mail'man sodan rezul'tataks.
Enččen Prussijan territorii NSTÜ i Pol'šanma jagoiba keskneze, deportiruihe saksalaižid sen agjoišpäi. Saksanman federacijanmad oliba jagadud AÜV:oiden, Suren Britanijan, Francijan i NSTÜ:n keskes. Nevondkundaline pala oli olmas eriži kuti Germanijan Demokratine Tazovaldkund i Päivnouzmaine Berlin vilusodan tagut. Päivlaskmaižed da päivnouzmaižed Saksanman palad ühtniba vn 1990 3. päiväl redukud.
Konstitucii
Valdkundan ezmäine Konstitucii (Grundgesetz «Päkäskuz», GG) oli olmas vspäi 1919 vajehtusita. Nügüdläine kahtenz' lugul Konstitucii tuli väghe vn 1949 23. päiväl semendkud päivlaskmaižiš federacijanmaiš, vl 1957 — Saaras, vl 1990 — Berlinas da päivnouzmaižiš federacijanmaiš.
Geografijan andmused
thumb|left|250px|Saksanman reljefan kart. Saksanmal om mavaldkundröunoid Pol'šanmanke (piduz — 467 km) da Čehanmanke (704 km pitte) päivnouzmaižes, Avstrijanke (801 km) da Šveicarijanke (348 km) suves, Francijanke suvipäivlaskmas (418 km), Lüksemburganke (128 km), Bel'gijanke (133 km) da Alamaidenke (575 km) päivlaskmas, Danijanke pohjoižes (140 km). Ühthine röunoiden piduz — 3714 km. Pohjoižen da Baltijan meriden randanpird om 2389 km.
Klimat om ven meren pohjoižes i kontinentaline suvipalas.
Politine sistem
thumb|right|250px|Reihstag om Saksanman federaližen parlamentan (Bundestag:an) pert' [[Berlinas.]] Saksanma om federativine konstitucine parlamentine tazovaldkund. Valdkundan pämez' om Federaline prezident (Bundespräsident). Keratas Federališt Suimad (Federaližen Parlamentan da federacijanmaiden ezitajad oma ühteverzin sigä) valičemha händast videks vodeks, kahtenden strokun voimuz om olmas. Federaližen ohjastusen pämez' om federaline kancler (saks. Bundeskanzler), prezident paneb händast radsijha.
Federaline käskusenandai tobmuz om kaks'palaine. Üks' pala om üks'kodine Federaline Parlament (Bundestag), kaik rahvaz valičeb sen 631 ühtnijad nelläks vodeks. Federacijanmaiden suimad valitas ičeze 69 ezitajad Federaližhe Nevondkundha (Bundesrat), sen ühtnijad ei antkoi pästta hubatajid käskusid erižiden maiden täht.
Nügüdläine prezident om Frank-Val'ter Štainmaier vs 2017 keväz'kun 19. päiväspäi. Järgenduseližed valičendad Bundestag:ha oliba vn 2017 24. päiväl sügüz'kud. Angela Merkel' radab päministran (federaližen kencleran) vs 2005 kül'mkun 22. päiväspäi, nelländen strokun jäl'geten.
Valdkundan Prezidentiden nimikirjutez:
Administrativiž-territorialine jagand
Kacu kirjutuz: Saksanman administrativiž-territorialine jagand.
Saksanma jagase 16 federacijanmaks (Bundesland vai muite Land). Vl 2009 ned alajagasoiš 403 ümbrikoks (Kreise), sidä kesken om 102 lidnümbrikod da 301 küläümbrikod.
Eläjad
Nene rahvahad elädas Saksanmas (enamba 1% vl 2017, ozutadud rahvahudenke): saksalaižed — 87,2%, turkad — 1,8%, pol'šanmalaižed — 1,0%, sirijalaižed — 1,0%, toižed rahvahad — 9,0%. Vl 2017 valdkundan eläjiden lugu oli 80,594,017 ristitud. Kaikiš suremb ristitišt om enamba 80 mln eläjid vspäi 1992 (82,536,680 rist. vl 2003).
Uskondan mödhe (2018): riman katolikad — 27,7%, protestantad — 25,5%, islamanuskojad — 5,1%, ortodoksižed hristanuskojad — 1,9%, toižed hristanuskojad — 1,1%, toižed uskojad — 0,9%, religijatomad — 37,8%.
Toižed järedad lidnad (enamba 600 tuh. ristituid vl 2010, surembaspäi penembha): Gamburg, Münhen, Köl'n, Frankfurt Mainal, Štuttgart. Seičeme eläjad ühesaspäi oma lidnalaižed (2020).
Ižanduz
Ümbriradai tegimišt otab enamba sijad ižanduses mi toižil šingotadud mail. Valdkundan tegimišton eriližuz om äisarakoižen mašiništonsauvomižen olend: avtosauvomine, tömašintegimišt, tarkoiged, elektrotehnine i transportine mašiništonsauvomine. Varatoitab ičtaze maidol da lehmänlihal täudes märas, vinan i oluden tehmine ottas znamasišt sijad maižanduses. Sil-žo aigal ižandusen nügüd'aigaine puhtaz form rippub londuseližen gazan tondaspäi, ičeze samine katab vaiše vident palad kulutusespäi. Vaiše üks' kivivoimareig om valdkundas. Tahtoib loptä elektrusen tehmišt AES:oil vodele 2022.
Saksanma om videnz' surtte ekonomik mail'mas (4,15 trln US$ vl 2017), kaikiš järedamb Evropas. Päivnouzmaižed federacijanmad jädas päivlaskmaižišpäi ühthižhe šingoteshe kacten. Suriden kompanijoiden enamba kaht koumandest om keskitadud vidhe maha (vägen polendusen mödhe): Pohjoine Rein da Vestfalii, Baden-Vürtemberg, Bavarii, Gessen, Gamburg.
Vl 2012 Saksanman päeksport oli mašiništonsauvomižen produkcii (läz 25%, sidä kesken erazvuiččed likutimed 4%), avtod (11%), toižed likkuimed da niiden palad (11%); toine eksport oli zelläd (4%), kuld (1%), kivivoi (1%). Saksanma om koumanz' surtte tegimišton produkcijan da holitišiden eksportirui mail'mas (2016, 1,6 trln US$), AÜV:oiden i Kitain jäl'ghe (2,2 trln US$ kaikutte), pit'kan aigan oli kahtendel sijal edel Kitain šingotest.
Traht
thumb|right|250px|Neižne [[švarcval'dalaine traht päl, Baden, läz 1900 vot]] Traht (Tracht) om veroline rahvahansädo germanijankeližiš valdkundoiš.
Sädo om levitadud kut veroline Avstrijan, Saksanman i Lihtenšteinan territorijoil. Joga istorine agj om trahtan ičeze toižendanke (oz., Šlezvig-Gol'šteinan traht, Frizijan traht), hot' se om tetab mail'mas Bavarijan i Tirolin veroližeks sädoks. Mel'hetartuz trahtannoks ližadub. Naižed panihe päle čomitadud trahtoid saisädoks. Voib oli sanuda mužikan i naižen professijas i socialižes statusas pandud päle trahtan tagut.
Traht mülüb modan usadiban stilihe (Landhausmode), pohjoižamerikaine vestern-stil' mugažo. Usadiban stil' libui manmehiden da toižiden külahižiden sädoišpäi, ned sättuihe muupäiväližen radon täht. Stilin sobad oma pölvhasižed poimetišenke. Traht ühtenzoitase al'penrok-muzikstilinke (rok Al'piden veroližiden pajoiden alusel) muga, kut soban vestern-stil' om kantri-muzikha sidodud.
Homaičendad
Kategorii:Rahvahansädod Kategorii:Avstrijan kul'tur Kategorii:Saksanman kul'tur
Managua
thumb|left|200px|Managuan rajonad Managua (Managua [maˈnaɣwa], täuz' nimi ispanijan kelel Leal Villa de Santiago de Managua) om Nikaraguan pälidn da kaikiš suremb lidn. Se om ühtennimižen departamentan administrativine keskuz mugažo.
Lidn om valdkundan tegimišton da finansiden keskuz. Kaik 23 universitetad sijadasoiš lidnas.
Managuan nimituz nahuatlin kelel (Mana-ahuac) znamoičeb «ümbärtud vedel».
Istorii
Edel Kolumban erad kalanikoiden lidnut oli Managuan sijas. Ispanijan konkistadorad oma pannuded nügüdläižen Managua-lidnan alust 16. voz'sadas. Oficialine alusenpanend lidnaks oli vl 1819 (5. sulaku). Vl 1852 lidn kändihe ripmatoman Nikaraguan pälidnaks.
Vozil 1885, 1931 da 1972 lujad manrehkaidused murenziba lidnan paloid. Ei olend sauvondad rahvahanikoiden sodan tagut 1980-nzil vozil.
Geografii
Managua sijadase valdkundan päivlaskmas, Managuanjärven (Lago de Managua vai Lago Xolotlán) suvirandal. Järven kendäk om 55 m valdmeren pindan päl. Lidnan fartaloiden korktuz om lujemb, ned seištas Managuan mägil, kudambiden korktuz om 700 metrhasai.
Klimat om tropine räk. Päivän keskmäine lämuz om +28..+32 C° vodes läbi. Om kaks' sezonad vodes: kuiv (kül'mku-sulaku, 75 mm pol'vodes) i neps (semendku-reduku, 130..280 mm kus). Paneb sadegid 1200 mm vodes.
Eläjad
Vn 2012 kezakul ristitišt oli 1 028 808 eläjad, ezilidnoidenke 2,1 mln ristituid (Nikaraguan kaikutte koumanz' eläi).
Edeline lidnan pämez' om Deizi Torres (2009−2017, Daisy Torres).
Transport
Managuas om kundališt transportad: avtobusoid da taksid. Ei ole raudted kaikes valdkundas, möihe metallaks sodan aigan.
Rahvahidenkeskeine soda- da civiline Augusto Sandinon nimed lendimport (MGA / MNMG, 1,6 mln passažiroid vl 2017) sijadase lidnan 6. rajonas. Sišpäi tehtas reisid Pohjoižamerikha i Keskuzamerikan äjihe maihe, mugažo Nikaraguadme, om jügureisid Majamihe. Toine pen' Punta Huete-jügulendimport sijadase Managuanjärven pohjoižrandal.
Irdkosketused
Kategorii:Nikaraguan lidnad Kategorii:Eländpunktad kirjamišton mödhe * Kategorii:Pälidnad *
Iden (Vajoming)
Iden (Eden) om žilo (ristitištlugemižen tahond) AÜV:oiden päivlaskmas, Vajoming-štatan suvipäivlaskmas. Mülüb Svituoter-ümbrikho.
Svituoter-ümbrikon školrajon nomer 1-aluzkund baziruiše lähižes suvižes Rok Springs-lidnas, sen Farson-Iden-škol (K-12-kampus) andab valdkundališt opendust žilon eläjile.
Let's Talking!
«Let's Talking!» (Pagiškam!) om saksalaižen Modern Talking-duetan kompiläcijanal'bom. Se om pästtud BMG-kompanijal 2003. vodes, dai vaiše Taivaniš i Honkongas. Kogoneb voziden 1984−2002 pajoišpäi da niiden uziš versijoišpäi. Kompiläcijan avtor om Diter Bolen.
2. disk
Kategorii:Modern Talking:an kompiläcijanal'bomad Kategorii:Kompiläcijanal'bomad kirjamišton mödhe
Glazov
thumb|left|250px|Lidnan kart (2016) Glazov (Глазов, Глаз, Глазкар) om Venäman lidn da lidnümbrik Udmurtijan Tazovaldkundan pohjoižes. Se om tazovaldkundan nellänz' lidn eläjiden lugun mödhe, mugažo Glazovan rajonan administrativine keskuz, ei ole sen palaks.
Istorii
Eländpunkt mainitase ezmäižen kerdan vl 1678 kuti Glazovo-külä. Se sai makundan lidnan statusad vl 1780. Vl 1921 (viluku — kezaku) Glazov oli Votin avtonomižen agjan ezmäižeks pälidnaks, sid' Iževsk. Toižen mail'man sodan aigan severz'-se sodategint personalanke oliba sirtud lidnha NSTÜ:n päivlaskmaspäi, niiden potencial radoi valdkundan sodategimišton kompleksan hüvüdele sodan jäl'ghe-ki.
Glazovan ižandusen päsarakod oma südäitukuižen poltusen tehmine, harvoiden mametalloiden da niiden suladusiden sand, ahtištimiden da ventiläcijan mašiništon tehmine, sauvondmaterialiden pästand, sömtegimišt, mecan ümbriradmine.
Geografijan andmused
Lidn sijadase Čepcanjogen hural randal (Чупчи́, Vätkan hurapol'ne bassein), 135..235 m korktusil, 150 m ü.m.t. keskmäižel korktusel. Matkad Iževskhasai om 180 km suvhe.
Hear What I Say
«Hear What I Say» (Kundle, midä sanun) om C. C. Catch-pajatajan videnz' studijanal'bom. Om pästtud 1989. vodes.
Glazov
Geografijan andmused
Glazov om lidnümbrikon üks'jäine eländpunkt.
Hear What I Say
Se pajatajan al'bom om kaikiš satusetomemb; vaiše pen' satuz oli saksalaižiš čartoiš sen singloiden kartte. Diskon ližaks, al'bomas om haus-, fank- i svingbit-žanroiden valatoitusid.
Homaičendad
Kategorii:C. C. Catch:an al'bomad Kategorii:Al'bomad kirjamišton mödhe Kategorii:Vn 1989 al'bomad
Glazov
Eläjad
Vn 2010 kaiken Venäman rahvahanlugemižen mödhe eläjiden lugu oli 95 854 ristitud. Kaikiš suremb ristitišt oli 106..107 tuhad eläjid vozil 1991−2001.
Professionaližen opendusen aluzkundad: Glazovan valdkundaline pedagogine institut, Glazovan tehnine kolledž, Tazovaldkundaližen medicinižen kolledžan Glazovan filial , Glazovan agragiž-tegimištoline tehnikum, üläopendusen aluzkundoiden koume filialad.
Edeline lidnan pämez' om Oleg Bekmemet'jev (2015−2018).
Transport
Avtobusad (15 maršrutad) da taksid oma kundaližeks transportaks lidnas. Vspäi 1899 Glazov-raudtestancii radab «Kirov — Perm'»-raudtekeskustal.
Kekar'v (järv)
Kekar'v om Venäman pen' järv Leningradan agjan päivnouzmas, sen Kos'kenaluižen rajonas. Kolnu Kekar'v-külä seižui järven randal.
Kategorii:Venäman järved Kategorii:Järved kirjamišton mödhe Kategorii:Leningradan agjan järved Kategorii:Kos'kenaluižen rajon
Rostovan agj
Rostovan agj (Ростовская область) om Venälaižen Federacijan subjekt.
Kuld
thumb|left|200px|Ičesündui kuld
Rostovan agj
Se mülüb Federaližhe suviümbrikho.
Kuld
Kuld (Au — aurum latinan kelel, znamoičeb «pakuine») om 79-nz' himine element himižiden elementoiden periodižes tabludes. Sen sijaduz om ühtendestoštkümnendes gruppas (vanhtunuden klassifikacijan mödhe — ühtenden gruppan laptalagruppas), tabluden kudendes periodas.
Rostovan agj
Agjan pälidn da kaikiš suremb lidn om Rostov Donal.
Keled
Valdkundkel' om üks'jäine — venäkel'.
Istorii
Rostovan agj om olmas vs 1937 sügüz'kun 13. päiväspäi.
Kuld
Fizižed ičendad
Kuld om pehmed tagokaz plastine pakuine päličmänendmetall.
Rostovan agj
Istorii
Rostovan agjan Päkäskuz om vahvištadud vn 1996 19. päiväl sulakud Käskusenandajan Suiman ezitajil, tuli väghe sen-žo voden 29. päiväl semendkud da om väges nügüd' äiluguižidenke vajehtusidenke.
Kuld
Fizižed ičendad
Atommass — 196,966569. Ninevuz (normaližiš arvoimižiš) — 19,32 g/sm³. Suladandlämuz — 1337,33 K (1064,18 C°). Kehundlämuz — 3243 K (2970 C°). Metallan jüguz (7. sija metalloiden keskes) kebnendab samišt.
Londuseline kuld kogoneb üks'jäižes stabiližes 197Au-izotopaspäi, se om kaikiš jüžmakomb monoizotopine element. Tetas 36 ratud radioaktivišt izotopad 169..196, 198..205 atommassanke, i 34 izomärad, niišpäi kaikiš hätkemb om 195Au 186,1 päivest pol'čihodamižen pordonke.
Himižed ičendad
Kuld om inertine lujas himižešti. Reagiruib HClO4 i H2SeO4-muiktusidenke, segoib artutiš.
Rostovan agj
Geografijan andmused
Pind om 100 967 km², sidä kesken mustma otab territorijan kaks' koumandest, mec da penzhišt — vaiše 2,8% kaikutte. Agjan territorii mülüb stepin zonha. Znamasine jogi om Don sen ližajogidenke (Manič, Severskijan Donc, Sal, Čir da tž.). Kaikiš suremb vezišt om ratud Cimlänskan vezivaradim (24 km³) Volgogradan agjanke röunal.
Kuld
Kävutand
Kuld om lujas tetab juvelirine metall. Ottas kävutamižhe sidä mugažo elektrotehnikas, elektronikas da medicinas. Kuld om mail'man finansižen sisteman üks' päelementoišpäi, ende oigenzi rahoiden funkcijad. Erazvuiččiden valdkundoiden päbankad tehtas ičheze sured varad kuldad. Kuldaspäi tehtas kal'hid rahuzid. Om metallan löudmižsijid äjiš valdkundoiš.
Rostovan agj
Geografijan andmused
Reljef om kukhikaz tazangišt. Donan kukkazsel'g om agjan pohjoižes.
Kuld
Irdkosketused
Kategorii:Himižed elementad kirjamišton mödhe
Rostovan agj
Geografijan andmused
Londuseližed varad oma londuseline gaz, kivihil', kivivoi, raudkivend, sauvondmaterialad (mouckivi, mel, sauvondkivi, saved, letked), keitandsol, reskvezi, gidroenergii.
Tobmuz
thumb|right|250px|Agjan gubernatoran, Ohjastusen da Käskusenandajan Suiman ištundsija [[Rostov Donal|Rostovas Donal.]] Agjan pämez' nimitase gubernatoraks. Vasilii Golubev radab gubernatoran vs 2010 kezakun 14. päiväspäi. Kaik rahvaz änestab händast videks vodeks. Gubernator om mugažo agjan Ohjastusen ezimez', hän märičeb sen strukturad da paneb Ohjastusen ühtnijoid radnikusile. Üks' Ohjastusen varaezimez', üks' ezmäine varagubernator da kuz' muite varagubernatorad oma hänele abhu.
Rostovan agjan üks'kodine parlament om Käskusenandai Suim. Kaik rahvaz valičeb sen 60 ezitajad videks vodeks. Aleksandr Iščenko radab Käskusenandajan Suiman ezimeheks vs 2016 redukun 6. päiväspäi.
Radonoigendai tobmuz om Rostovan agjan Ohjastuz. Agjan ministrused, departamentad, ohjandused, komitetad, radnikoičendad da inspekcijad alištudas Ohjastusele.
Nicc
thumb|left|250px|Lidnan kart (2011) Nicc (Nice [nis], provansalin dialekt: Niça, Νίκαια, Nizza, Nicaea) om lidn da kommun Francijan suvipäivnouzmas, Provans — Al'pad — Azur'ne rand-regionas. Se om valdkundan videnz' kommun eläjiden lugun mödhe, üks' populärižiš kurortižiš lidnoišpäi Francijas da mail'mas, järed meriport i transportsol'm.
Rostovan agj
Tobmuz
Vn 2015 13. päiväl sügüz'kud valitihe gubernatorad, nügüdläine gubernator sai vägestust ezmäižel tural (78,21% änid) da radab kahtenden strokun. Käskusenandajan Suiman ühtnijoiden järgenduseližed valičendad oliba vl 2013 sügüz'kun 8. päiväl (5. kucund).
Nicc
Istorii
Eländpunktan aluz om pandud grekalaižil 4. voz'sadal EME, nimitihe vägestusen Nika-jumalnaižen mödhe. Vll 1388−1860 lidn oli alištunu Savoijan gercogkundan tobmudele päiči lühüdoiš aigkeskustoiš, sid' ühtenzoittihe gercogkundad Francijanke.
Rostovan agj
Eläjad
Vl 2010 Venäman rahvahanlugemižen mödhe eläjiden lugu oli 4 277 976 ristitud. Kaikutte kahtenz' eläi koumespäi om lidnalaine.
Nicc
Istorii
Nicc šingotase kurortaks, meriportal, sömtegimištol, parfüman i meblin tehmižel, tekstilin i elektrotehnikan pästandal, omblendedheotandoil, änikoiden i ploduiden kazvatuz ezilidnas.
Rostovan agj
Eläjad
Kaik om kaks'kümne koume lidnad agjas da 25 lidnanvuittušt žilod. Toižed järedad lidnad (enamba 100 tuh. ristituid vl 2015, surembaspäi penembha): Taganrog, Šahti, Novočerkassk, Volgodonsk, Bataisk, Novošahtinsk.
Nicc
Geografijan andmused
Lidn sijadase Keskmeren Azur'žel randal, 0..520 m korktusil, 10 m ü.m.t. keskmäižel korktusel. Nicc om ümbärtud mägil. Matkad Italijan röunhasai om 30 km, Monakohosai — 20 km pohjoižpäivnouzmha, Parižhasai om 960 km lodeheze.
Rostovan agj
Eläjad
Rahvahad (enamba 0,4% vl 2010): venälaižed — 88,7%, armenijalaižed — 2,6%, ukrainalaižed — 1,8%, turkad — 0,8%, azerbaidžanlaižed — 0,4%, čiganalaižed — 0,4%, vaugedvenälaižed — 0,4%, toižed rahvahad — 3,1%, rahvahuden ozutandata — 1,8%.
Nicc
Geografijan andmused
Klimat om Keskmeren. Heinkun-elokun lämuz om +23,2..+23,6 C°, tal'vkun-uhokun — +9..+10 C°, voden keskmäine lämuz om +15,7 C°. Absolütine minimum oleskeli −7,2 C°, tal'vel voib panda lunt harvas. Paneb sadegid 803 mm vodes, enamba kaiked redukus (144 mm).
Eläjad
Vl 1962 kommunan eläjiden lugu oli 292 958 ristitud. Läz 1 mln ristituid elädas lidnaglomeracijas (2016).
Irdkosketused
Kategorii:Francijan lidnad Kategorii:Eländpunktad kirjamišton mödhe Kategorii:Provans — Al'pad — Azur'ne rand
Kofemašin
thumb|right|250px|Kofemašin Kofemašin (coffee machine) om ladim kofen avtomatižele keitandale jüvišpäi vai taptud kofespäi.
Kofemašinad ei pida segoitada kofenkeitimenke — ned oma erazvuiččed kodiladimed. Kofemašinan arv om severz'-se kerdoid enamba, kundaližen sömižen edheotandad osttas arni niid. Kofemašinan suruded oma enamba mugažo, sikš miše om enamba detalid i funkcijoid, elektronikan ohjandusen al. Ladluz robaidab avaidusen jäl'ghe, vaumičese edel radod.
Kal'hed modelid mahttas vaumita kofen toižendad painimen ühtel kingitandal.
Homaičendad
Kategorii:Keitimpol'tehnik
The Final Album
«The Final Album» (Finaline al'bom) om Modern Talking:an kompiläcijanal'bom, pästtud 2003. vodes.
2. disk (vaiše specialižes versijas)
Kategorii:Kompiläcijanal'bomad kirjamišton mödhe Kategorii:Modern Talking:an kompiläcijanal'bomad
Räpus evropalaine
Räpus evropalaine vai muite räpus (Coregonus albula) om reskveden kalan erik. Mülüb Lohižed-sugukundha.
Leviganduz
Pütas Evropan pohjoižen järvil, Baltijan meren Botnižes i Suomen lahtiš, eläb jogiš mugažo. Levigandmižavaruz: Venäman evropižen palan pohjoine, Suomenma, Skandinavijan pol'sar', Danii, Litvanma, Vaugedvenäma, Saksanma, Šotlandii. Kazvatadas-ki Saksanmas.
Navedib puhtast letkesišt vai savesišt pohjad, pidase järviden süvüdel, päzutase lujas lämäs vedespäi. Putub ongehe harvoin lujas, kävutadas räpusverkod i sen kerekodad-toižendad. Levitadud kala, no lugumär poleneb Venämas.
Ümbrikirjutand
Kala om sel'din pojav formal, täuz'kaznu sase 13..20 santimetrhasai, oleleb 35 sm pitte, püdud kalan keskmäine veduz — 550 grammad (2000, Suomenma). Eläb kümnehe vodhesai.
Sitronics
thumb|right|250px|Kompanijan logotip «Sitronics» (Ситроникс) om avoin akcionerine sebr, venämalaine koncern, elektrižiden ladimiden tegii da satai. Tegeb vspäi 1997 Zelenogradas (Moskvan pala). Om edheotandoid Voronež-lidnas, vspäi 2013 ei ole palakundoid verhiš maiš, om vaiše ezitaikundoid. Vn 2012 elokuspäi AFK Sistema-kompanii kontroliruib koncern täuzin.
Räpus evropalaine
Kävutand
Ottas kävutamižhe veresaks, solakahas da savukurdüd nägul, södas möukud-ki.
Sitronics
Vn 2008 redukuspäi kodielektronikan «Sitronics»-torguindmarkanke pästand tuli lophu. Tehtas komponentoid da elektronižkartoid, mašiništod da projektoid telekommunikacijan täht, kompjuterprogramid, elektrotehnikad tegimišton täht.
Irdkosketused
Kategorii:Elektronikan tegijad Kategorii:Venäman kompanijad Kategorii:Kompanijad kirjamišton mödhe Kategorii:Moskv
Sittel' Marija
Marija Eduardovna Sittel'  (Мария Эдуардовна Ситтель; sünd. 9. kül'mku 1975, Penz, Penzan agj, Venäman NFST, NSTÜ) om venämalaine lehtezmez', TV-vedai. Om «TEFI»-premijan laureatan (2005) kuti televizijan informacižen «Vesti»-programan vedai.
Homaičendad
Kategorii:Venäman TV-vedajad Kategorii:Venäman lehtezmehed Kategorii:Lehtezmehed kirjamišton mödhe Kategorii:TV-vedajad kirjamišton mödhe Kategorii:Personalijad kirjamišton mödhe Kategorii:Sündnuded Penzha
Tverin agjan administrativiž-territorialine jagand
285px|thumb|right|Tverin agjan administrativine kart. Tverin agj kogoneb 7 lidnümbrikospäi da 36 municipaližes rajonaspäi.
Homaičendad
A
Pušilin Denis
Denis Vladimirovič Pušilin (Денис Владимирович Пушилин, Денис Володимирович Пушилін; sünd. 9. semendku 1981, Makejevk, Doneckan agj, Ukrainan NST, NSTÜ) om ičetedištoittud Doneckan Rahvahaližen Tazovaldkundan valdkundtegii.
Mez' openzihe Doneckan sauvondan da arhitekturan akademijas «edheotandan ekonomik»-tedokundal, no keskusti opendust. Kaikenaigaine täuz'valdaine DRT:an ezitai koumepol'žen kontaktgruppan Minskas pagižmižil.
Pušilin oli DRT:n Rahvahan nevondkundan ezimehen vs 2015 sügüz'kun 11. päiväspäi vhesai 2018. Vspäi 2018 tegeb DRT:n pämehen velgusidme. Vn 2021 tal'vkuspäi om Venäman «Ühthine Venäma»-partijan ühtnijan.
Vn 2014 semendkuspäi Ukrainan varuitomuden radnikoičend ecib händast pidazoitmaha. Pušilinan tulend i aktivad oma kel'tüd EÜ:n maiš, hän om sankcijoiden nimikirjuteses neniš valdkundoiš mugažo: Avstralii, AÜV, Kanad, Lihtenštein, Norvegii, Šveicarii.
Homaičendad
Kategorii:Doneckan Rahvahaline Tazovaldkund Kategorii:Valdkundmehed Kategorii:Politikanmehed kirjamišton mödhe Kategorii:Personalijad kirjamišton mödhe Kategorii:Sündnuded Makejevkaha
Petergof
Petergof (Петергоф, Peterhof — «Petran tanaz», Pietarhovi) om Venäman lidn Piterin röunoiš, sen suvipäivlaskmaižes Petrodvorecan rajonas. Vspäi 2005 Petergof om tedolidnan statusanke, ezmäine mugoine Venämas.
Istorii
Ende kaks' suomalašt küläd seižuiba neniš tahoiš — Kuusoja da Pohjajoki; mugažo Papingondo-külä oli ülüdel.
Nügüdläižen eländpunktan aluz om pandud vl 1710 kuti imperatoran lidnantagaine rezidencii. Žilo sai lidnan statusad vl 1762.
Geografijan andmused
Lidn sijadase Suomen lahten suvirandal da sen randpolel. Puištoiden ühthine pind om 8,19 nellikkilometrad. Lähembaine lidn om Piterin regionan Lomonosov lodeheze.
Universitet-raudteplatform om kahten raudtestancijan ližaks (Vanh Petergof da Uz' Petergof), ned ühtenzoittas lidnad Baltijan päraudtestancijanke (29 km matkad) da Lomonosov-lidnanke. Avtobusad oma kundaližeks transportaks lidnan südäimes. Lähembaine metro om Avtovo- da Kirovskii zavod-metrostancijad.
Eläjad
Vn 2010 Venäman rahvahanlugemižen mödhe lidnan eläjiden lugu oli 73 199 ristitud. Kaikiš suremb ristitišt oli 83 800 eläjad vl 1992.
Irdkosketused
Kategorii:Venäman lidnad Kategorii:Eländpunktad kirjamišton mödhe Kategorii:Piterihe mülüjad lidnad Kategorii:Petrodvorecan rajon Kategorii:Tedolidnad
.ee
.ee om Estinman Internet-domen. Se om avaitud 1992-nden voden 3. päiväl kezakud.
Voib registriruida domennimen kahtendel i koumandel tazopindoil. Kompanijad i personad valdoitas domennimel. Personale pidab olda Estinman rahvahanikudenke vai nägunke elämižhe Estinmas, toižin ka ozutada ezitajad niidenke andmusidenke.
Domennimen kävutand tarbhaičeb maksmižen 22,31..92,03 evrod vodes. Vl 2017 saitan registracii maksoi kuz' evrod vodes. Voib sada registracijad ühteks, kahteks vai koumeks vodeks.
Kahtenden tazopindan avaros levitadud domenad:
Irdkosketused
E Kategorii:Estinma
Kundlimed
thumb|right|250px|Monitorižed kundlimed Kundlimed om elektrotehnine ladim muzikan, paginan da toižiden kulundsignaliden personaližen kundlemižen täht. Sihe mülüb kaks' pen't dinamikad, harvemba — üks' (monitor).
Kundlimiden sijaduz om kävutajan korviden sires, niiden veimed sidodas signalan purtkehe (kompjuter, kulundan vägestoitim, MP3-plejer, radio i m.e.). Veimetomad kundlimed ühtenzoittas kulundan purtkenke «Bluetooth»-tehnologijan abul vai infrarusttal sädegoičendal. Kundlimed kingitadud mikrofonanke sätas pängarniturad.
Ezmäižed satusekahad kundlimed oma tehtud Nataniel' Bolduinal vl 1910. Hän möi niid AÜV:oiden sodamerivägile.
Hätkeline kundlend lujanke komedusenke voib kucta kulemižen kadondad.
Gomer
Gomer (amuižgrekan kelel: Ὅμηρος «Homeros»; ezimeletaden, eli voz'sadoil 9.-8. edel m.e.) — legendarine amuižgrekalaine runoiden sädai i sarnoičii. Hän om «Iliadan» (evropižen literaturan kaikiš amuižemb muštnik) da «Odissejan» avtoran.
Gomeran elos ei ole ni-miččid eskai todhekoskujid andmusid, no nimen grekine form voi olda vaiše realižel personal. Kuvatas Gomerad sogedaks meheks antižen veron mödhe.
Sädused
Kaks' poemad kändihe kul'turižeks Biblijaks amuižgrekalaižile. Gomeran runoiden fragmentad oma olmas läz poles löunuziden amuižgrekižiden papirusoiden keskes.
Homaičendad
Kategorii:Amuižen Grekanman runokirjutajad Kategorii:Runokirjutajad kirjamišton mödhe Kategorii:Personalijad kirjamišton mödhe
Teberd
Teberd (Теберда́, Къабардеа vai Теберда, Теберди́) om Venäman lidn-kurort Karačajan da Čerkesijan Tazovaldkundan suves. Se mülüb Karačajevskan lidnümbrikho.
Sen-Sül'pis-de-Land (Atlantine Luar)
Sen-Sül'pis-de-Land (Saint-Sulpice-des-Landes, Sant-Suleg-al-Lanneier) oli Francijan kommun Luaran mad-regionan Atlantine Luar-departamentas. Vspäi 2018 sen territorii mülüb Vallons-de-l'Erdre-kommunha viden toižen enččen kommunan keskes.
Teberd
Istorii
Eländpunktan aluz om pandud vl 1868 kuti Baičoralani-külä (Байчораланы-Къабакъ) ezmäižen rodun kanzannimen mödhe. Aigan mändes ristitud toižel rodul tulihe elämha, i udesnimitihe küläd nügüdläižikš lähižen jogen mödhe. Vl 1971 žilo sai lidnan statusad.
Teberd šingotase kurortan edheotandoil vspäi 1925 (turbazad, tuberkulözanvastaine da toižed sanatorijad, adivpertid, lebukodid), kalankazvatusel i turizmal.
Sen-Sül'pis-de-Land (Atlantine Luar)
Eläjiden lugu oli 650 ristitud vl 2010. Enzne kommunan pämez' — Žan-Daniel' Lekajo (vspäi 2008).
Teberd
Geografijan andmused
Lidn sijadase Teberd-jogen randoil (60 km pitte, Kubanin hura ližajogi), Suren Kavkazan pautkil, 1280 m ü.m.t. keskmäižel korktusel, Teberdan kel'dtahon territorijal. Paks poud da puhtaz il'm mägilpäi abutihe käta lidnad lebutahoks. Matkad Karačajevskhasai (lähembaine lidn) om 39 km pohjoižhe orhal vai 44 km avtotedme, Čerkesskhasai om 105 km pohjoižhe.
Sen-Sül'pis-de-Land (Atlantine Luar)
Homaičendad
Kategorii:Francijan enččed kundad Kategorii:Luaran mad
Sestroreck
thumb|left|250px|Lidnan kart Sestroreck (Сестрорецк, Siestarjoki — znamoičeb «čigičaiženjogi», Systerbäck — vepsän kirjamil «Süsterbek») om Venäman kurortlidn Piterin administrativižiš röunoiš. Se mülüb Kurortan rajonha.
Istorii
Vl 1724 azegtegim zavodi radod. Vl 1735 metallurgine tegim avaižihe, se radoškanzi sijaližel raudkivendol. Vozil 1868 luja lämoipalo tegihe žilos. Žilo sai lidnan statusad vl 1925.
Vozil 1918−1940 oli röunmas, valdkundröun Suomenmanke oli 2 km pohjoižhe lidnaspäi. Lidn šingotase avtosauvomižel (Hönde:n tegim), turizm da lebu oma populärižed täs.
Kodajärv
Kodajärv om Venäman järv Leningradan agjan päivnouzmas. Sijadase Kos'kenaluižen rajonas, lähen kolnut Karhil-küläd.
Sestroreck
Geografijan andmused
Lidn sijadase Suomen lahten pohjoižrandal i Sestroreckii Razliv-järven päivlaskmaižel randal. Leterand om madal, 50 metrhasai levette.
Ühtennimine raudtestancii da viž raudteplatformad seištas «Piter — Beloostrov»-raudtekeskustal. Matkad Sestroreck-raudtestancijaspäi Suomenman päraudtestancijhasai om 34 km suvipäivnouzmha.
Eläjad
Vn 2010 Venäman rahvahanlugemižen mödhe lidnan eläjiden lugu oli 37 248 ristitud. Kaikiš suremb ristitišt om nügüd'.
Irdkosketused
Kategorii:Venäman lidnad Kategorii:Eländpunktad kirjamišton mödhe Kategorii:Piterihe mülüjad lidnad Kategorii:Kurortan rajon (Piter)
Kodajärv
Kategorii:Venäman järved Kategorii:Järved kirjamišton mödhe Kategorii:Leningradan agjan järved Kategorii:Kos'kenaluižen rajon
Teberd
Eläjad
Vn 2010 kaiken Venäman rahvahanlugemižen mödhe lidnan eläjiden lugu oli 9 058 ristitud, lidnümbrikon videndez. Vl 2018 lidnan ristitišt oli 8 670 eläjad. Kaikiš suremb ristitišt oli 9 100 eläjad vl 2011.
Islaman pühäpert' om avaitud vspäi 2008.
Professionaližen opendusen aluzkundad ratas lähembaižiš lidnoiš.
Sijaližen Adminstracijan edeline pämez' om Aslan Kanamatov (kül'mku 2017 — tal'vku 2020).
Irdkosketused
Kategorii:Venäman lidnad Kategorii:Eländpunktad kirjamišton mödhe Kategorii:Karačajan da Čerkesijan Tazovaldkundan lidnad Kategorii:Karačajevskan lidnümbrik
Boris Dali
Boris Dali (Борис Дали), todesine nimi om Borislav Orlinov Delibaltov (Борислав Орлинов Делибалтов; sünd. 24. keväz'ku 1982, Bobov Dol, Bolgarii), om bolgarijalaine pajatai. Ezitab pajoid popfolk- i fol'klor-stiliš, bolgarijan kelel.
Midnight Hour
Originaline kompozicii om sätud sintipop-žanras. Muzik i sanad: Sindi Valentain, Toni Grin. Pajon tekst om anglijan kelel. Endi Teilor prodüsirui singlad.
Boris Dali
Biografii
Borislav om sündnu Bobov Dol-lidnha.
Midnight Hour
Kategorii:C. C. Catch:an pajod Kategorii:Pajod kirjamišton mödhe Kategorii:Singlad kirjamišton mödhe Kategorii:Vn 1989 pajod Kategorii:Vn 1989 singlad Kategorii:Pajod anglijan kelel
Boris Dali
Biografii
Vl 2005 Borislav läbiti «Планета търси суперзвезда»-TV-šoun kasting, sen aigan hän eziti Milko Kaladžijevan, Lüsi:n i Kost'a Markovan pajoid. Muga pajatajan kar'jer zavodihe. Vl 2006 Borislav pästi ičeze ezmäine studine «Пак съм сам»-al'bom. Vl 2007 radoi mugažo Bobov Dol-lidnan municipaližen nevojan. Pajatai sai üläopendust biznesan ohjandajan specializacijanke.
Nai pajatajan kar'jeran augus, Lili-Krasi om hänen ak. Heil om kaks' poigad: Krasi da Konstanstin.
Irdkosketused
Kategorii:Bolgarijan pajatajad Kategorii:Pajatajad kirjamišton mödhe Kategorii:Personalijad kirjamišton mödhe Kategorii:Sündnuded Bolgarijha
Google Chrome
thumb|right|100px|«Google Chrome»-kaclimen znam (lapak, 2014) Google Chrome ([ɡuːɡl krəum], lugeda vepsäks: Gugl Hrom) om «Google»-kompanijan maksutoi kaclim. Sädase C++-kelel.
Kaclim endustab kävutajad edel tulendad pahidoičijha saitha. Chrome sädab ičeze processad kaikuččen avaitud iknan täht tobjimalaz, muga iknoiden südäiolend ei voi valatoita toine toižhe, i ku ühten iknan process azotase äkkid, ka voib loptä sidä andmusiden kadotandata toižiš iknoiš.
Irdkosketused
Kategorii:Kaclimed
Big Time
Pajon tegijad oma C. C. Catch, Georg Koppehele i Martin Koppehele. Sen tekst om anglijan kelel. Singlan prodüserad oma Endi Teilor i Devid Kleiton, se saihe 26. sijhasai Saksanman čartas.
Politeizm
Politeizm om religiisistem da teizman toižend. Teizman ramuziš politeizm sijadase monoteizmad vaste (uskond üks'jäižhe jumalha) i ateizmad vaste, kudamban mödhe nimiččid jumaloid ei ole olmas. Tedomehed rideltas, mitte istorijanedeližen ristitkundan olend oli eziauguine — politeizm sen jumaloitud londsenke, vai monoteizm jäl'ghiženke «lanktendanke» politeizmannoks-paganusennoks.
Kaičenus mifologii om teoretine aluz politeizman olendan täht amuižiš aigoiš.
Big Time
Kategorii:C. C. Catch:an pajod Kategorii:Pajod kirjamišton mödhe Kategorii:Singlad kirjamišton mödhe Kategorii:Vn 1989 pajod Kategorii:Vn 1989 singlad Kategorii:Pajod anglijan kelel
Politeizm
Homaičendad
Kategorii:Religii
Kund (znamoičendad)
Kund voib znamoita:
Karabanovo (Vladimiran agj)
Karabanovo (Караба́ново) om Venäman lidn da lidnankund Vladimiran agjan päivlaskmas, sen Aleksandrovan rajonas.
Kund
Kund vai Ristitkund om üläpersonaline ristituiden ühtnend, kudambil ühthižed mel'hetartused, kal'huded da metod oma olmas. Voib ümbrikirjutada kund kut kaik kontaktad sen subjektoiden keskes (personad, sebrad, organizacijad). thumb|center|800px| [[Kitain kundan ühtnijad - kazakad, muzikanvändajad, manahad, lapsed, adivod, hostad (professionaližed lodunikad) - oma ozutadud ühthižes socialižes ümbrištos. Gu Hunčžun, 10. voz'sadan kuva (Sun-dinastii) 12. voz'sadan udištamiženke, hura polišk. ]] thumb|center|800px| Se-žo kuva, oiged polišk.
Karabanovo (Vladimiran agj)
Istorii
Eländpunkt mainitase ezmäižen kerdan vl 1630, om nimitadud sodabajarišton ezitajiden, pidajan Karabanovad-kanzan mödhe. Vl 1846 Baranovad-torgovanad sauvoiba kudondfabrikad külänno. Vl 1871 raudte tuli külähä Aleksandrovaspäi i vedihe vagonoid hebovägel, vl 1893 ezmäine jonuz vedimenke ajoi küläs läbi. Radnikžilo sai lidnan statusad vl 1938.
Nügüd'aigan (vl 2022) puvillkombinat seižub radmata. «Spartak»-omblendfabrik radab lidnas (sobad magaduzsijiden täht i koditekstil').
Säs'kjärv
Säs'kjärv om Venäman järv Leningradan agjan päivnouzmas, sen Pöudon rajonas. Sijadase lähen Šapš-küläd.
Kund
Tön erigoitmine da socialine stratifikacii oma kundan heilümatomikš harakteristikoikš. Ristitkundan strukturan nügüd'aigaine toižend zavodihe industrialižen revolücijan jäl'ghe. Voib harakterizuida kund neniden tundusiden mödhe: rahvahuz, valdkund, kul'tur, region, aig, tehmižen mahtuz.
Homaičendad
Kategorii:Socialižed sistemad
Säs'kjärv
Kategorii:Venäman järved Kategorii:Järved kirjamišton mödhe Kategorii:Leningradan agjan järved Kategorii:Pöudon rajon
Denbi Noa
Noa Dalton Denbi (angl. i Noah Dalton Danby; sünd. 24. sulaku 1974, Guelf, Ontario, Kanad) om kanadalaine akt'or.
Kur'ged
Kur'ged (Grus) om linduiden heim Kur'gižed-sugukundaspäi. Kogoneb kahesas eläbas erikospäi.
Monoteizm
Monoteizm (μονος monos — üks', θεος theos — jumal) om tärtuz i religine el'genduz, miše om vaiše üks' jumal, vai miše Jumal om üks'jäine. Sana kävutase ezmäižen kerdan «Jumalakahan peituz»-säduses (The Grand Mystery of Godliness, 1660), tegi sidä anglijalaine Genri Mor-neoplatonik.
Denbi Noa
Biografii
Noa om sündnu vl 1974 Guelf-lidnha, Ken Denbi-pirdajan kanzha. Ezmäi openzihe Guelfan Üläškolas, a edelespäi vajehtihe Rajerson Üläškolale akt'orčomamahton fakul'tetas.
Kur'ged
Leviganduz
Heimon lindud elädas Evropas, Azijas, Pohjoižamerikas i Avstralijas.
Monoteizm
Monoteizman augotižlibundan kaks' versijad oma olmas: ezmäine — se oli eziauguižešti, i toine — libui politeizmaspäi.
Monoteizm oleleb eksklüzivine i inklüzivine. Eksklüzivine monoteizm ezimeletab personališt i transcendentišt Ülähäšt (vastkarin oma politeizm i panteizm). Inklüzivine monoteizm — konz jumal om olmas severziš-se formiš, no kaik ned oma ühten jumalan ezikuvad.
25 Years of Disco-Pop
Al'boman prodüser om Diter Bolen. Se om parahimiden hitoiden valičend duetan 12 studižes al'bomaspäi voziden 1984−2003 pordos, i seičeme pajod remiksan versijoiš oma ližatud bonusaks.
Gori Edvard
Edvard Sent-Džon Gori (Edward St. John Gorey; sünd. 22. uhoku 1925, Čikago, Illinois, AÜV — kol. 15. sulaku 2000, Haenis (Massačusets), AÜV) oli amerikalaine kirjutai-sürrealist da pirdai ičevuiččes makabr-žanras.
Čak-čak
thumb|right|250px|Čak-čak Čak-čak (чәкчәк, сәк-сәк) om totarine i baškirine rahvahaline mageduz medespäi da tahthaspäi.
Kur'ged
Erikod
Kaikiš amuižemb kividunu heimon erič om löutud Romanijas, sille om 12 mln vozid, †Grus miocaenicus-erikospäi.
Gori Edvard
Homaičendad
Kategorii:AÜV:oiden kirjutajad Kategorii:AÜV:oiden pirdajad Kategorii:Kirjutajad kirjamišton mödhe Kategorii:Pirdajad kirjamišton mödhe Kategorii:Personalijad kirjamišton mödhe Kategorii:Sündnuded Čikagho Kategorii:Kolnuded Massačusetsas
Kur'ged
Homaičendad
Kategorii:Živatad kirjamišton mödhe Kategorii:Lindud
Päivituz
thumb|right|250px|Päivitui naine Päivituz om nahkan pimidund ul'traruskedsinižen sädegoičendan painuden tagut, päiväižen tobjimalaz.
Dubai
Dubai (دبي Dubajj [dʊˈbajj], lahten arabine virkand: [dəˈbaj]) om Araban Ühtenzoittud Emiratoiden kaikiš suremb lidn eläjiden lugun mödhe, ühtennimižen emiratan pälidn, valdkundan järed meriport.
Džordžtaun (Tehas)
Džordžtaun (Georgetown) om AÜV:oiden lidn Tehas-štatan keskuzpalas. Se om Uil'jamson-ümbrikon administrativine keskuz. Om Ostinan pohjoižeks ezilidnaks.
Kekar'v (külä)
Külän alapagin mülüi keskvepsän paginan pohjoižojatin alapaginoiden gruppha.
Karabanovo (Vladimiran agj)
Geografijan andmused
Lidn sijadase rajonan suves, Hahkjogen randoil (Серая 60 km pitte, Kläz'man hurapol'ne bassein). Matkad Aleksandrov-rajonkeskushesai om ühesa kilometrad pohjoižhe.
Denbi Noa
Kanz
Vlpäi 2008 vhesai 2009 oli naindas Kristanna Lokenke. Par eriganzi jäl'ges Lokenan kaminautad.
Päivituz
Melanin-pigment sädase nahkan alašoiduiš päivitusen jäl'ghe, se om D-vitaminan aluz, kudamb om tarbhaine luiden kazvandan täht. Pigment vajehti hibjan tihedoid hibusid evolücijan processas.
Čak-čak
Blöd varadase severz'-se kuid, čaptase veičel kebnašti.
Karabanovo (Vladimiran agj)
Geografijan andmused
Karabanovo om lidnankundan üks'jäine eländpunkt.
Poseidon
thumb|right|200px|Poseidonan kuvapatsaz Rahvahaližes arheologižes muzejas, [[Afinad]] Poseidon (Ποσειδῶν Poseidon «rehkitai mad») — amuižgrekan mifologijas om meriden jumal, üks' koumes olimpalaižes päjumalaspäi Zevsan i Aidan ühtes. Kronosan i Rejan poig, Zevsan, Aidan, Geran, Demetran i Gestijan vell'.
Dubai
Istorii
Nügüdläine eländpunkt mainitaškanzihe vl 1799 kuti kaitud Al Fahidi-lidnusel pen' žilo. 20. voz'sadan augotišes lidnut oli Persijan lahten znamasižembiš portoišpäi ičeze ližakahan geografižen sijadusen tagut. Dubai oli britanižen Kožundaktaine Oman-protektoratan palaks vspäi 1833 i sen administrativižeks keskuseks vll 1954−1971.
Karabanovo (Vladimiran agj)
Eläjad
Vn 2010 Venäman rahvahanlugemižen mödhe eläjiden lugu oli 14 868 ristitud. Kaikiš suremb ristitišt oli 19 tuhad eläjid vl 1967.
Pühän Stroican jumalanpert' om ortodoksižen hristanuskondan pühäpert' lidnas, se oli saudud vozil 1876−1880, muretihe mantazole vl 1937, om udessündutadud vll 1991−2011.
Lähembaižed professionaližen opendusen aluzkundad ratas Aleksandrov-rajonkeskuses.
Transport
Maršruttaksid oma kundaližtransportaks lidnas. Karabanovo-raudteplatform (oli stancijaks edel 2008. vot) om Moskvan raudten Surel renghal, sen «Aleksandrov — Orehovo-Zujevo»-pidustal.